Uelegsmillen (Chrëschtnech)

D'Uelegsmillen (lokal: Ueligsmillen) ass eng Millen an e Lieu-dit bei Chrëschtnech an der Gemeng Waldbëlleg. Se läit um CR118 op der Kesselecksbaach.

Nieft dem Agang steet e polychroomt Weekräiz vun 1831. Um Kapp vum Kräiz ass eng Pietà, drënner eng Skulptur déi d'Katharina vun Alexandria duerstellt.

D'Gebaier vun der Mille goufen de 6. September 2018 als nationaalt Monument klasséiert.
Geschicht
D'Mille gouf 1790-1791 vum Johann Ries a senger Fra Anna Maria Krippel, gebaut. No 1800 koum s'an de Besëtz vun der Famill Engling. Si war d'Heemechtshaus vum Jean Engling. 1855 huet de Betrib op der Millen opgehalen.Mayer, Christina, 2010, Topographie der Baukultur des Großherzogtums Luxemburg, Band 1: Kanton Echternach. Ministère de la culture, Service des sites et monuments nationaux, ISBN 978-2-495-15120-7, S.545-546.

Kuckt och
 Millen zu Lëtzebuerg
 Lëscht vun den nationale Monumenter an der Gemeng Waldbëlleg

Um Spaweck

Kategorie:Millen zu Lëtzebuerg
Kategorie:Klasséiert Millen zu Lëtzebuerg